หุ้นปิดพุ่ง 10.31 จุด
SET ปิดช่วงบ่ายที่ระดับ 763.51 จุด เพิ่มขึ้น 10.31 จุด(+1.37%)มูลค่าการซื้อขาย 19,690.38 ล้านบาท
30 เม.ย. 2553

SET ปิดช่วงบ่ายที่ระดับ 763.51 จุด เพิ่มขึ้น 10.31 จุด(+1.37%)มูลค่าการซื้อขาย 19,690.38 ล้านบาท 
นักวิเคราะห์ฯเผยตลาดหุ้นไทยวันนี้ปรับตัวสูงขึ้น ตามตลาดภูมิภาคที่ส่วนใหญ่บวก โดยได้แรงหนุนจากตลาดสหรัฐฯ-ยุโรปต่างปรับตัวขึ้น หลังมีความมั่นใจในเศรษฐกิจโดยรวม และเริ่มคลี่คลายเรื่องหนี้สินของกรีซ ส่วนปัจจัยในประเทศ ในช่วง 2 วันที่ผ่านมาไม่ได้มีเหตุการณ์รุนแรงทางการเมือง ทำให้ผ่อนคลายไปบ้าง แม้จะยังกังวลการเมืองกันอยู่ ส่วนตัวเลขเศรษฐกิจของไทยที่ออกมาก็อยู่ในเกณฑ์ที่ดีเป็นไปตามที่คาดหมายกันไว้ สัปดาห์หน้ามีวันทำการของตลาดฯน้อย ดังนั้นตลาดฯอาจผันผวนได้ เหตุการเมืองยังไม่จบ พร้อมกดดันได้ทุกเมื่อ โดยให้กรอบการแกว่งไว้ที่ 746-765 จุด
ตลาดหลักทรัพย์ปิดตลาดช่วงบ่ายวันนี้ที่ระดับ 763.51 จุด เพิ่มขึ้น 10.31 จุด(+1.37%)มูลค่าการซื้อขาย 19,690.38 ล้านบาท
การซื้อขายหุ้นวันนี้ ดัชนีหุ้นไทยแกว่งตัวในแดนบวกตลอดทั้งวัน โดยขยับขึ้นแตะจุดสูงสุดของวันอยู่ที่ระดับ 763.51 จุด ส่วนดัชนีจุดต่ำสุดของวันอยู่ที่ 757.41 จุด
ส่วนหลักทรัพย์เปลี่ยนแปลงวันนี้ เพิ่มขึ้น 249 หลักทรัพย์ ลดลง 84 หลักทรัพย์ และไม่เปลี่ยนแปลง 125 หลักทรัพย์
นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซียไซรัส กล่าวว่า ตลาดหุ้นไทยวันนี้ปรับตัวสูงขึ้น เป็นไปตามตลาดหุ้นอื่นในภูมิภาคเอเชียที่ส่วนใหญ่จะอยู่ในแดนบวก ซึ่งได้แรงหนุนจากตลาดสหรัฐฯและตลาดในแถบยุโรปต่างปรับตัวขึ้น เนื่องจากมีความมั่นใจในเศรษฐกิจโดยรวม และเริ่มคลายความกังวลในปัญหาหนี้สินของกรีซ
ส่วนปัจจัยในประเทศ ในช่วง 2 วันที่ผ่านมาไม่ได้มีความรุนแรงทางการเมืองเกิดขึ้น ทำให้ผ่อนคลายเรื่องนี้ไปบ้าง แม้ว่าจะยังคงความกังวลเรื่องการเมืองอยู่ ส่วนตัวเลขเศรษฐกิจของไทยที่ออกมาก็อยู่ในเกณฑ์ที่ดีเป็นไปตามที่คาดหมายกันไว้
แนวโน้มการลงทุนในสัปดาห์หน้า นายสมชาย กล่าวว่า ตลาดฯมีวันทำการน้อย ดังนั้นตลาดฯจึงอาจจะผันผวนได้ เนื่องจากปัจจัยการเมืองยังไม่จบ อาจได้รับแรงกดดันได้ทุกเมื่อ พร้อมให้กรอบการแกว่งไว้ที่ 746-765 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          PTT    มูลค่าการซื้อขาย 2,199.20 ล้านบาท ปิดที่ 257.00 บาท เพิ่มขึ้น  6.00 บาท          BANPU  มูลค่าการซื้อขาย 1,391.94 ล้านบาท ปิดที่ 642.00 บาท เพิ่มขึ้น 20.00 บาท               CPF    มูลค่าการซื้อขาย 1,175.92 ล้านบาท ปิดที่  15.50 บาท เพิ่มขึ้น  0.60 บาท          KBANK  มูลค่าการซื้อขาย 1,023.77 ล้านบาท ปิดที่  90.25 บาท เพิ่มขึ้น  0.75 บาท          SCB    มูลค่าการซื้อขาย 1,009.55 ล้านบาท ปิดที่  82.00 บาท เพิ่มขึ้น  1.50 บาท